《寄题陈玉垒太史清华楼居集句四首 其三》
明代·王弘诲

峨眉山月半轮秋，烽火城西百尺楼。烟柳疏疏人悄悄，西风淡淡水悠悠。

闹依陶士开三径，肯学张衡咏四愁。见说夜深星斗畔，群仙相望在瀛洲。

作者简介：（1542—?）明广东琼州定安人，字少传，号忠铭。嘉靖四十四年进士。选庶吉士，官至南京礼部尚书。初释褐，值海瑞廷杖下诏狱，力调护之。张居正当国，作《火树篇》、《春雪歌》以讽。有《天池草》、《尚友堂稿》。